text: Groft røveri mod guldsmed
  27 august 2014 kl. 08.49
  Tre mænd begik onsdag formiddag røveri mod en guldsmed på gågaden i Horsens. Politi efterlyser tre mænd, der taler engelsk.
  Kl 10.10 onsdag formiddag gik tre mænd ind i en guldsmed på Søndergade i Horsens.
  - Den ene havde en pistol og en anden havde en hammer, siger vagtchef ved Sydøstjyllands Politi til TV SYD.
  - Der er panik dernede, og vi ved endnu ikke, hvor meget de er sluppet afsted med, siger vagtchefen.
  I butikken var flere ansatte på arbejde, og de tre mænd flygtede efter røveriet til fods i retning mod Rædersgade.
  - Hvis nogen har set en bil med tre mænd i en bil i udkanten af gågaden, så vil vi meget gerne høre om det, siger vagtchefen.
  Oplysninger gives til politiet på 114.
  EFTERLYSNING:
  Tre mændTaler alle engelsk med østeuropæisk accentAlle mellem 20-25 årA: Brun kasket, hvid t-shirt, mørke bukser og rødlig skuldertaskeB: Sort kasket, sort jakke og mørk skuldertaske, medbragte pistolC iført sort hue, sort jakke og sorte/mørke bukser
  
  Røveri/Horsens/Søndergade/Guldsmed/ kl.1010 efterlyser 3 g-mænd engelsktalende med østeuropæisk accent. Kontakt 114. #politidk
  
  